Dduzan si nsewway yakk zik, taccuyt d tseksut ufexxar, tarbut ufexxar, zǧefna ufexxar, zǧefna diɣ n wesɣar, nessexdam zǧefna tella tin ufexxar tella tin n wesɣar kull yiwen dacu i yessexdam, taccuyt-agi nsewway deg-s seksu d useqqi lxeḍra tazegzawt, nsewway aseqqi aquran nxeddem-it s lbaṭaṭa, lḥemmez, llubyan, laɛdes, lxeḍra taleqqaqt, nsewway-it di lawan n ccetwa nxeddem taga, taɣeddiwt, nxeddem-as zrudiya, nrennu-as tacnint d ibawen imecṭiṭaḥ qecben qqaren-asen medden tacnint, sewwayen yis-sen abiṣar, umbaɛd nsewway seksu n yirden, nnama nezzaḍ-iten-id nnama lakked yirden ad ten-id-nezzeḍ ḥaca ma nezzeḍ-iten-id maççi am tura yeshel kullec iteddu-d i tcekkart, nxeddem-d yis seksu nxeddem-d yis aɣrum aquran, nxeddem-d tamtunt, nxeddem-d tabubtat, nxeddem-d acewwaḍ, nxeddem-d tamtunt n zzit, nxeddem-d berkukes, nxeddem-d, zik kulleci d lxedma i t-nxeddem ur yelli di tḥanut, 98